ಅತ್ತೆ ಸಮಾಧಾನಕ್ಕಾಗಿ ನೇಣಿನ ಕುಣಿಕೆಯಲ್ಲಿ ತೂಗಾಡಿದ ಸೊಸೆ

– ಮರಣದಂಡನೆ ಶಿಕ್ಷೆಗೆ ಗುರಿಯಾಗಿದ್ದ ಮಹಿಳೆ

ಟೆಹ್ರಾನ್: ಹೃದಯಾಘಾತದಿಂದ ಸತ್ತಿರುವ ಸೊಸೆಯನ್ನು ಅತ್ತೆಯ ಸಮಾಧಾನಕ್ಕಾಗಿ ಮತ್ತೆ ನೇಣಿಗೆ ಏರಿಸಿರುವ ಘಟನೆ ಇರಾನ್‍ನಲ್ಲಿ ನಡೆದಿದೆ.

ಜಹ್ರಾನ್ ಇಸ್ಮಾಯಿಲಿ ಮಹಿಳೆ ತನ್ನ ಪತಿ ಇತರ ಮಹಿಳೆಯರೊಂದಿಗೆ ಅಸಭ್ಯವಾಗಿ ನಡೆದುಕೊಳ್ಳುತ್ತಾನೆ ಎಂದು ಗಂಡನನ್ನು ಕೊಲೆ ಮಾಡಿದ್ದಳು. ಈ ತಪ್ಪಿಗಾಗಿ ಇಸ್ಮಾಯಿಲಿಗೆ ಇರಾನ್ ನ್ಯಾಯಾಲಯವು ಮರಣದಂಡನ ಶಿಕ್ಷೆಯನ್ನು ನೀಡಿತ್ತು.

Omid Moradi, the lawyer of a woman recently executed in #Iran says she suffered a fatal stroke after witnessing 16 men being hanged & authorities hanged her dead body. #ZahraEsmaili mother of 2 was found guilty of killing her husband who was a high ranking intel official. pic.twitter.com/9tnNObXGyF

— IRAN HRM (@IranHrm) February 19, 2021

ಆದರೆ ಇಸ್ಮಾಯಿಲಿ ನೇಣು ಶಿಕ್ಷೆಗೆ ಗುರಿಯಾಗುವ ಕೆಲವು ಗಂಟೆ ಮೊದಲೇ ಹೃದಯಾಘಾತದಿಂದ ಸಾವನ್ನಪ್ಪಿದ್ದಾಳೆ. ಆದರೆ ಇತ್ತ ಮಗನನ್ನು ಕೊಂದ ಸೊಸೆಯನ್ನು ನೇಣುಹಾಕುವ ದಿನಗಳಿಗಾಗಿ ಅತ್ತೆ ಕಾಯುತ್ತಿದ್ದಳು. ಅತ್ತೆ ಸೊಸೆ ನೇಣಿಗೆ ಹಾಕುವ ದಿನಗಳಿಗಾಗಿ ಲೆಕ್ಕ ಹಾಕುತ್ತಿರುವುದುನ್ನು ತಿಳಿದ ಅಧಿಕಾರಿಗಳು ಈ ಮೊದಲೇ ಪ್ರಾಣ ಬಿಟ್ಟಿರುವ ಇಸ್ಮಾಯಿಲಿಯನ್ನು ಮೊತ್ತೊಮ್ಮೆ ನೇಣಿನ ಕುಣಿಕೆ ಬಿಗಿದಿದ್ದಾರೆ. ಅತ್ತೆ ಸೊಸೆ ಸಾವಿನ ವಿಚಾರವನ್ನು ಕೇಳಿ ನಿಟ್ಟುಸಿರು ಬಿಟ್ಟಿದ್ದಾಳೆ.